[{"text_idx": "#000000", "text": "La 9-a de julio, 2023, dimanc\u0302e, klare."}, {"text_idx": "#000002", "text": "La 31-an de au\u0306gusto de 2022, mi adiau\u0306is la patrion, kaj kun kolegoj trans Eu\u0306razio mi venis al Verda Kabo, la okcidentafrika lando, por plenumi la taskon de kuracado."}, {"text_idx": "#000003", "text": "La hospitalo, helpata de ni, estas Praja Centra Hospitalo en Prajo, c\u0302efurbo de Verda Kabo, g\u0302i estas la plej grandskala kaj plej altnivela hospitalo en la lando. La sekcio de ginekologio kaj obstetriko estas unu el la plej grandaj kaj gravaj sekcioj de la hospitalo kaj en g\u0302i c\u0302iumonate estas c\u0302irkau\u0306 600 naskitoj. Niaj laboroj estas rondira kontrolo al malsanulaj c\u0302ambroj, diagnozo, kuracado, farado de diversaj operacioj, dej\u0302orado kaj kuraca registrado. Kaj nia plej granda malfacilo estas malsamaj lingvoj kaj kutimig\u0302o al lokaj medicinaj kondic\u0302oj. Per konsulto de personoj kaj vortaroj, lingvo de korpo kaj aliaj metodoj ni garantiis glatan funkciadon de la laboroj."}, {"text_idx": "#000004", "text": "La trian tagon post kiam mi rapide ekkomprenis lokan medicinan laborprocezon, mi finis mian unuan cezaran operacion en Verda Kabo. La malsanulo estas 32-ag\u0302a altriska gravedulino kun obezeco kaj anemio, peza je 110 kilogramoj. En la limigitaj medicinaj kondic\u0302oj kaj frontante al probablaj malfaciloj, kiel preno de homa feto, forta hemoragio dum operacio kaj infektig\u0302o je entranc\u0302o post operacio, mi, helpata de kolegoj de la kuraca teamo, ellaboris la plej tau\u0306gan kuracan planon, trankvile sukcesigis la operacion. Kaj estis sekuraj la naskantino kaj s\u0302ia bebo. Por mi, lokaj kuracistoj, la akus\u0302antino kaj s\u0302iaj familianoj levis la dikfingrojn, dirante \"Muito bom!\" (portugale kun la signifo \"Tre bone!\")"}, {"text_idx": "#000005", "text": "Lau\u0306date la nova patrino elhospitalig\u0302is. S\u0302i kaj s\u0302iaj familianoj diris, ke ili vere bons\u0302ance renkontis c\u0302inajn kuracistojn. Nun s\u0302ia filo jam ag\u0302as dek monatojn kaj c\u0302iuflanke kreskas bone. Kiam s\u0302i kaj familianoj vizitas la hospitalon por ekzameno au\u0306 pasas tra la hospitalo, ili c\u0302iam salutas min, pro tio mi sentas min felic\u0302a."}, {"text_idx": "#000006", "text": "En la lastaj dek monatoj, mi kuracis pli ol 200 homfojojn de gravedulinoj kaj akus\u0302antinoj, faris pli ol 300 operaciojn, inter ili estis 15 kazoj de nenormalaj akus\u0302oj kaj pli ol 20 kazoj de seriozaj kaj dang\u0302eraj malsanuloj. Samtempe kun c\u0302iuj aliaj membroj de la teamo, mi aktive partoprenis en rondira kuracado en multaj lokoj, edukado kaj reklamo pri publika sano, popularigo de preventado de malsanoj kaj scioj pri sanigo por lokanoj kaj c\u0302indevenuloj, altigis konscion de la loka publiko pri sano, kaj c\u0302io c\u0302i estis alte lau\u0306data de altranguloj kaj popolamasoj de Verda Kabo."}, {"text_idx": "#000007", "text": "La kuranta jaro estas la 60-a datreveno de la c\u0302ina helpado en medicino al aliaj landoj. Kiel kuracisto de ginekologio kaj obstetriko de c\u0302ina kuraca teamo, mi profunde scias, ke la kuraca helpado al aliaj landoj estas ne nur internacia devo, sed ankau\u0306 detala ago por efektivigi iniciaton de komunumo kun komuna estonteco por la homaro. Tial dum la plenumado de la tasko, ni devas ne nur doni altkvalitan medicinan servadon al lokanoj, sed ankau\u0306 alporti kuracajn teknologiojn kaj medicinan kulturon de C\u0302inio kaj transigi amikecon kaj amon de la c\u0302ina popolo."}]